Intal
stât francês, e massime in Alsazie e in Bretagne, a van indenant
lis iniziativis cuintri de riforme des regjons fate buine dal
Parlament francês che, tal prin câs, e previôt la fusion de
Alsazie cun Lorene e Champagne-Ardenne e, tal secont, e dinee la
riunificazion dal dipartiment de Loire Atlantiche cul rest de
Bretagne storiche. Cuintri de riforme e des elezions regjonâls di
Dicembar che a rapresentin un pas in direzion dal gnûf implant
aministratîf volût di Parîs a son stâts presentâts diviers
ricors. In plui di cualchi câs, si segnale che la riforme e larès
cuintri dai contignûts de Cjarte europeane des autonomiis locâls
ratificade de France intal 2007. Propit ta chescj dîs il consei di
stât al à boçât un ricors presentât di doi rapresentants des
istituzions alsazianis, ma a restin ancjemò in pîts i percors
judiziaris di altris doi ricors fats indenant dal coletîf Alsaciens
Réunis, de Federazion Democratiche Alsaziane e dal moviment
Franche-Comté, contrari ae fusion tra Francje Contee e Borgogne.
Font:
Jornalet,
05/10/15
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn unk